સામગ્રી: આ ઓનલાઇન અભિયાન પર હજારો લોકોએ તેમની સહમતી દર્શાવી છે. બીજી બાજુ, પૂલ પાર્ટીની બધી ટિકિટ પહેલેથી જ વેચાઈ ગઈ છે.

તમને આ વાંચવું પણ ગમશે :

આવી પરિસ્થિતિમાં બહુ મોટો પ્રશ્ન ઊભો થઈ રહ્યો છે કે, લોકો આ આયોજનનો વિરોધ શા માટે કરી રહ્યા છે અને શા માટે આ પાર્ટીને રોકવા માંગે છે?

તેનું સૌથી મોટી કારણ એ છે કે આ એક ન્યૂડ(નગ્ન) પાર્ટી છે.

પાર્ટીની ટિકિટ વેચવા માટે કરવામાં આવેલી જાહેરાતમાં આ એક નગ્ન પાર્ટી હોવાનો ઉલ્લેખ કરવામાં આવ્યો હતો.

સાથેસાથે આ પાર્ટીમાં તમામ વયના (ઉંમરના) લોકો ભાગ લઈ શકશે તેવી સ્પષ્ટતા પણ કરવામાં આવી હતી.

આ પાર્ટી પર પ્રતિબંધની માંગ કરી રહેલા લોકોનું કહેવું છે કે, જો આ પાર્ટીમાં બાળકોએ ટિકિટ બુક કરી હશે તો તેમનું યૌનશોષણ થવાનો ભય છે.

પાર્ટીના આયોજકો એવો અભિપ્રાય ધરાવે છે કે આવી માગણી કરનાર લોકોએ 'ન્યૂડિસ્ટ કલ્ચર (નગ્નતા સંસ્કૃતિ)ને બરાબર સમજવાની જરૂર છે. અને તેનો વિરોધ કરનારા લોકો આ સંસ્કૃતિને સમજી નથી શક્યા.

ચેન્જ ડૉટ ઓઆરજી પર આ આયોજનને રોકવા માટે અત્યાર સુધીમાં અઢાર હજાર કરતાં વધુ લોકોએ તેમના હસ્તાક્ષર કરીને આ આયોજન પર પ્રતિબંધ લાદવાની માંગણી કરી છે.

આ પાર્ટીનું આયોજન 14 જાન્યુઆરીના દિવસે સાઉથલૅન્ડ લિઝર સેન્ટર ખાતે કરવામાં આવ્યું છે.

આયોજનને અટકાવવાની માંગ કરનારા લોકો કહે છે કે આ પાર્ટીને રદ કરવામાં આવે અથવા તો બાળકોના પાર્ટી પ્રવેશ પર પ્રતિબંધ મૂકવામાં આવે.

આ માંગ એટલી મજબૂત છે કે લિઝર સેન્ટરના સંચાલક આ પાર્ટીની આયોજન પર ફરીથી વિચારણા કરી રહ્યા છે.

આ પાર્ટીનું આયોજન એક સ્થાનિક જૂથ નામે કેલ્ગેરી ન્યૂડ રિક્રિયેશન કરી રહ્યું છે.

આ પાર્ટીના આયોજનની જાહેરાત સંસ્થાના અધિકૃત ફેસબુક પેજ સાથે સાથે સોશિયલ મીડિયા થકી કૉમ્યુનિટી સાઇટ મીટઅપ પર પણ કરવામાં આવી છે.

એવું કહેવાઈ રહ્યું છે કે આ આયોજનની તમામ ટિકિટો વેચાઈ ગઈ છે.

સોશિયલ મીડિયા પર ઓછામાં ઓછા 180 લોકોએ આ પાર્ટીમાં જવાની સહમતી દર્શાવી છે.

આયોજન ચર્ચાની એરણે ચડ્યું

કેલ્ગેરી ન્યૂડ રિક્રિયેશનની વેબસાઇટ અનુસાર, આ એક કુટુંબ જેવો સમૂહ હોઈ આવા આયોજનો દર મહિને કરવાની વિચારણા ચાલી રહી છે.

વેબસાઇટ અનુસાર, "આ જૂથ સમાન વિચાર ધરાવતાં લોકોનું જૂથ છે જે તેમના બર્થડે સ્યૂટમાં રહીને જીવનનો આનંદ ઉઠાવવા માંગે છે.

"આ એક એવું પારિવારિક જૂથ છે જેમાં જૂથના અન્ય લોકો બાળકો સાથે મિત્રતા ધરાવે છે.

આ સમૂહમાં દરેક વયના લોકો જુદીજુદી શારીરિક રચના ધરાવતા લોકો તથા...\nઅગાઉની સામગ્રીનો સારાંશ નીચે મુજબ કરી શકાય છે:
કેનેડામાં આજકાલ એક પૂલ પાર્ટીને રોકવાના હેતુથી એક ઓનલાઇન અભિયાન ચલાવવામાં આવ્યું છે.